Niké liga

Niké liga je súčasný sponzorský názov najvyššej futbalovej súťaže na Slovensku, ktorá vznikla v roku 1993 ako 1. liga. Liga menila názov podľa hlavného sponzora: od ročníka 1997/98 do 2001/02 (vrátane) niesla názov Mars superliga (firma pôsobiaca v tabakovom priemysle), od 2003/04 Corgoň liga (podľa značky piva), od 1. júla 2014 Fortuna liga (podľa stávkovej kancelárie Fortuna) a od 1. júla 2023 nesie súčasný názov (podľa stávkovej kancelárie Niké).
Vznik.
Liga vznikla v roku 1993 ako dôsledok zániku Česko-Slovenska a vzniku samostatného Slovenska. Do prvého ročníka bolo zaradených všetkých 6 družstiev z posledného ročníka Česko-slovenskej ligy a prvých 6 družstiev z posledného ročníka Slovenskej národnej ligy.
Systémy jednotlivých ročníkov.
12 družstiev, každý s každým 1x doma a 1x vonku, po 22. kole sa tabuľka rozdelila na 1.6. (o titul) a 7.12. (o záchranu). Družstvá 1 až 6 hrali medzi sebou 1x doma a 1x vonku rovnako ako 7 až 12. Posledný tím vypadol do 2. ligy (v ročníku 1995/96 hral baráž s 5. družstvom 2. ligy).
16 družstiev, každý s každým 1x doma a 1x vonku. Družstvá na 15. a 16. mieste vypadli do 2. ligy (v sezóne 1999/00 vypadli družstvá na 10.16. mieste kvôli zužovaniu ligy).
10 družstiev, každý s každým 2x doma a 2x vonku. Posledný vypadol do 2. ligy.
12 družstiev, na jeseň každý s každým 1x doma a 1x vonku. Na jar družstvá na 1.8. mieste hrali medzi sebou ešte 1x doma a 1x vonku. Družstvá na 9.12. mieste hrali s 1.4. družstvom 2. ligy systémom 1x doma a 1x vonku. Štyria najlepší postúpili do Corgoň ligy 2007/2008.
12 družstiev, hrá sa trojkolovo. Družstvá, ktoré v predchádzajúcej sezóne skončili na 1. až 6. mieste, hrajú doma 17x, zvyšné 16x. Posledný vypadáva do 2. ligy.
12 družstiev, každý s každým 1x doma a 1x vonku, po 22. kole sa tabuľka rozdelila na 1.6. (o titul) a 7.12. (o záchranu). Družstvá 1 až 6 hrali medzi sebou 1x doma a 1x vonku rovnako ako 7 až 12. Posledný tím vypadne do 2. ligy, predposledný hrá baráž s 2. družstvom 2. ligy.
Kvalifikácia do Európskych futbalových súťaží.
Pozri aj - Slovenské futbalové kluby v európskych súťažiach v sezóne 2024/2025
V sezónach 2020/21, 2021/22 a 2022/23 víťaz súťaže postupoval do 1. predkola Ligy majstrov UEFA. Druhý a tretí celok, ako aj víťaz Slovnaft Cupu sa kvalifikovali do 1. alebo 2. predkola Európskej konferenčnej ligy.
Od sezóny 2023/24 víťaz súťaže postúpi do 1. predkola Ligy majstrov UEFA, víťaz Slovnaft Cupu sa kvalifikuje do 1. predkola Európskej ligy a tímy na 2. a 3. mieste sa kvalifikujú do 2. predkola Konferenčnej ligy. V prípade, ak sa víťaz Slovnaft Cupu umiestni v lige do 3. miesta, tak tímy na 4. až 7. mieste budú bojovať o poslednú miestenku do Konferenčnej ligy v baráži.
Trofej pre víťaza ligy.
Víťaz slovenskej futbalovej ligy získava tradične majstrovský pohár, ktorý mal v priebehu rokov rôzne podoby. V roku 2015 prišli Únia ligových klubov a Slovenský futbalový zväz v rámci projektu "Cesta za trofejou" s návrhom novej trofeje . Fanúšikovia si mohli vybrať z piatich návrhov vytvorených dizajnérom Michalom Žákom, do hlasovania sa zapojilo viac než 14 tisíc priaznivcov a viac ako 10 400 hlasovalo za víťazný návrh s názvom "Esencia hry" . 
Trofej z lešteného hliníka je 60 cm vysoká, skladá sa z päť a šesťuholníkových tvarov, na jej podstavci z orechového dreva sa nachádzajú nerezové štítky majstrovských tímov . Ako prví zdvihli novú trofej nad hlavy futbalisti AS Trenčín, majstri Slovenska 2014/2015 . 
V sezóne 2023/2024 si prvé tri mužstvá ligovej súťaže prevzali nové medaily vyrazené v kremnickej mincovni. Dizajn medailí znázorňuje gól, futbalovú loptu v sieti, loptu tvoria päťuholníky a šesťuholníky, z ktorých sa skladá i trofej pre majstra "Esencia hry" .
Historické poradie strelcov od sezóny 1993/1994.
Stav po sezóne 2023/2024
 
Historická Tabuľka 1993-2023.
Stav pred sezónou 2023/2024
Poznámka: V sezóne 1993/94 sa za výhru udeľovali iba 2 body, no pre potreby historickej tabuľky (rovnaké podmienky pre všetkých) boli prepočítane na 3 body
Literatúra.
MRÁZ, Igor. Päť rokov futbalu.: (Fakty a názory). Bratislava: Slovenský futbalový zväz, 1998. ISBN 8096804006.